CELEX: C2006/294/07
Language: et
Date: 2006-12-02 00:00:00
Title: Kohtuasi C-105/04 P: Euroopa Kohtu (esimene koda) 21. septembri 2006.  aasta otsus — Nederlandse Federatieve Vereniging voor de Groothandel op Elektrotechnisch Gebied versus Technische Unie BV, Euroopa Ühenduste Komisjon, CEF City Electrical Factors BV, CEF Holdings Ltd (Apellatsioonkaebus — Kartellikokkulepped — Madalmaade elektritoodete turg — Hulgimüügiettevõtjate siseriiklik ühendus — Kokkulepped ja kooskõlastatud tegevused, mille eesmärk on ainuõigusi andva kollektiivse süsteemi loomine ning hinnakujundus — Trahvid)

2.12.2006   
            
            
               ET
            
            
               Euroopa Liidu Teataja
            
            
               C 294/4
            
         Euroopa Kohtu (esimene koda) 21. septembri 2006. aasta otsus — Nederlandse Federatieve Vereniging voor de Groothandel op Elektrotechnisch Gebied versus Technische Unie BV, Euroopa Ühenduste Komisjon, CEF City Electrical Factors BV, CEF Holdings Ltd
   (Kohtuasi C-105/04 P) (1)
   
   (Apellatsioonkaebus - Kartellikokkulepped - Madalmaade elektritoodete turg - Hulgimüügiettevõtjate siseriiklik ühendus - Kokkulepped ja kooskõlastatud tegevused, mille eesmärk on ainuõigusi andva kollektiivse süsteemi loomine ning hinnakujundus - Trahvid)
   (2006/C 294/07)
   Kohtumenetluse keel: hollandi
   Pooled
   
      Hageja: Nederlandse Federatieve Vereniging voor de Groothandel op Elektrotechnisch Gebied (esindajad: advokaadid E. Pijnacker Hordijk ja M. De Grave)
   
      Teised menetlusosalised: Technische Unie BV (esindajad: P. Bos ja advokaat C. Huber), Euroopa Ühenduste Komisjon (esindajad: advokaadid W. Wils, ja H. Gilliams), CEF City Electrical Factors BV, CEF Holdings Ltd (esindajad: advokaadid J. Stuyck, C. Vinken-Geijselaers ja M. Poelman)
   Kohtuasja ese
   Apellatsioonkaebus Esimese Astme Kohtu 16. detsembri 2003. aasta otsuse liidetud kohtuasjades T-5/00 ja T-6/00: Nederlandse Federatieve Vereniging voor de Groothandel op Elektrotechnisch Gebied ja Technische Unie v. komisjon vastu, millega Esimese Astme Kohus jättis rahuldamata hagi komisjoni 26. oktoobri 1999. aasta otsuse 2000/117/EÜ EÜ asutamislepingu artikli 81 kohaldamise menetluse kohta (juhtum nr IV/33.884 — Nederlandse Federatieve Vereniging voor de Groothandel op Elektrotechnisch Gebied ja Technische Unie) (EÜT, L 39, lk 1) tühistamiseks
   Resolutiivosa
   
               1.
            
            
               Tühistada Euroopa Ühenduste Esimese Astme Kohtu 16. detsembri 2003. aasta otsus liidetud kohtuasjades T-5/00 ja T-6/00: Nederlandse Federatieve Vereniging voor de Groothandel op Elektrotechnisch Gebied ja Technische Unie v. komisjon ainult osas, milles Esimese Astme Kohus jättis mõistliku menetlustähtaja rikkumisel põhineva väite uurimisel kontrollimata, kas kogu haldusmenetluse — sealhulgas vastuväiteteatisele eelnenud etapi — ülemäärane kestus, mille eest võib vastutavaks pidada Euroopa Ühenduste Komisjoni, võis mõjutada Nederlandse Federatieve Vereniging voor de Groothandel op Elektrotechnisch Gebied'i hilisemaid kaitsevõimalusi.
            
         
               2.
            
            
               Jätta apellatsioonkaebus ülejäänud osas rahuldamata.
            
         
               3.
            
            
               Jätta Nederlandse Federatieve Vereniging voor de Groothandel op Elektrotechnisch Gebied'i Esimese Astme Kohtule esitatud hagi osas, milles see tugineb osaliselt väitele, mis põhineb mõistliku menetlustähtaja põhimõtte rikkumisel, rahuldamata.
            
         
               4.
            
            
               Mõista käesoleva menetluse kohtukulud välja Nederlandse Federatieve Vereniging voor de Groothandel op Elektrotechnisch Gebied'ilt. Mõista Esimese Astme Kohtu menetluse, milles tehti 16. detsembri 2003. aasta otsus liidetud kohtuasjades T-5/00 ja T-6/00: Nederlandse Federatieve Vereniging voor de Groothandel op Elektrotechnisch Gebied ja Technische Unie v. komisjon, kohtukulud vastavalt nimetatud kohtuotsuse resolutiivosa punktis 2 määratletud tingimustele välja Nederlandse Federatieve Vereniging voor de Groothandel op Elektrotechnisch Gebied'ilt.
            
         
      (1)  ELT C 106, 30.4.2004.